Kia Goodwin. Kia Joy Goodwin – amerikalik aktrisa. U oʻzining bolalik paytida ijro etgan ikki fasl (1985—1987) davom etgan NBCda efirga uzatilgan "227" nomli komedik sitkomida Rose Hollowayning qizi Tiffany Holloway roli bilan mashhur. Faoliyati. Goodwin oʻzining dastlabki televizion koʻrinishini 1976-yilda M&M’s, Jello Pudding va AT&T kabi mahsulotlar uchun tijorat maqsadida reklama roliklarida amalga oshirgan. 1981-yilda esa "Annie" birinchi milliy sayohat kompaniyasiga Duffy rolini ijro etgan. 1982-yilda gastrol yopilgandan soʻng, Tessie va keyinchalik Kate rollarini ijro etgan holda Annie pyessasining Broadwaydagi yakuniy aktyorlar tarkibiga qoʻshiladi. Shu bilan birga, u 1981-yili "ABC Afterschool Special" dasturida ishlashni davom ettiradi. 1984-yilda esa "Growing Up on Broadway"da paydo boʻldi. 1985-yilning bahorida Goodwin NBC "227" nomli sitkomida Tiffany Holloway rolini shouning birinchi mavsumida muntazam serial sifatida ijro etdi. Goodwinning onasi oʻzini Californiada baxtsiz his qiladi va New Yorkka qaytishga qaror qiladi. Shu sababli, aktrisa shartnomasini bekor qilishga va ikkinchi mavsumdan keyin serialni tark etishga majbur boʻladi. U 1993-yilda HBO telekanalining "Strapped" teleserialida Latisha Jordan rolida suratga tushgan. 1998-yilda u yana Broadwayda Paul Simonning "The Capeman" musiqiy filmida paydo boʻldi. Oʻsha yili u Jennifer Aniston bilan huddi shu yili "The Object of My Affection" filmida rol oʻynadi. Ikki yil oʻtgach, u 2000-yilda "The Opportunists" filmida yosh hamshira sifatida koʻrinish beradi. Shuningdek, u "Jake In Progress", "Platinum", "Barbershop", "" hamda "Law & Order" kabi teleseriallarda ham maxsus mehmon rollarni ijro etgan.